ΓΡΑΠΤΗ ΕΡΩΤΗΣΗ E-4195/97 υποβολή: Josι Garcνa-Margallo y Marfil (PPE) προς την Επιτροπή (21 Iανουαρίου 1998)

Θέμα: Ατζέντα 2000 και Στόχος 1: Κρατικές ενισχύσεις 1993-1997

Ο γενικός διευθυντής της Διεύθυνσης Περιφερειακής Πολιτικής και Συνοχής κ. Eneko Landαburu άφησε να εννοηθεί σε δηλώσεις του στον Τύπο που έγιναν το Νοέμβριο ότι ένδεκα ευρωπαϊκές περιοχές, μεταξύ των οποίων και η Βαλέντσια (της Ισπανίας), πρόκειται να εκπέσουν από το καθεστώς του Στόχου 1 σύμφωνα με τις προτάσεις της Επιτροπής ώστε να μειωθούν τα διαρθρωτικά ποσά πριν από την ένταξη των νέων χωρών.

Την εκτίμηση αυτή έκανε με βάση προσωρινά δεδομένα που βρίσκονται στη διάθεση της Επιτροπής. Βέβαια, για τη συγκεκριμένη περίπτωση της της Βαλέντσιας, οι επίσημες στατιστικές του Eurostat δείχνουν ότι αυτή η αυτόνομη κοινότητα είχε το 1993 ΑΕΠ ίσο με το 74,9% του ευρωπαϊκού μέσου όρου και το 1994 ή αναλογία ήταν ακόμα χαμηλότερη, δηλαδή 73,6%. Το κατώφλιο για τη ένταξη στον Στόχο 1 είναι το 75%, πράγμα που δεν επιτρέπει καμία άμεση σκέψη σχετικά με μή εκπλήρωση των απαιτουμένων προϋποθέσεων εκ μέρους της Βαλέντσιας.

Σε περίπτωση χρήσης του ύψους του μέσου εισοδήματος των περιφερειών κατά την περίοδο 1993-1997 ως κριτηρίου για τον υπολογισμό του ΑΕΠ, καθίσταται σημαντική η γνώση των μακροοικονομικών δεδομένων αυτών των περιφερειών για κάθε έτος για το οποίο χορηγούνται ενισχύσεις.

Πόσο είναι το ύψος των ενισχύσεων για τα έτη 1993, 1994, 1995, 1996 και 1997στα 15 κράτη μέλη και στις περιφέρειες που αναφέρονται κατωτέρω;

- Ανατολική Μακεδονία, Θεσσαλία, Κρήτη, Πελοπόννησος, Κεντρική Ελλάδα, Ήπειρος, Αττική, Ιόνιοι Νήσοι, Αχαΐα, Στερεά Ελλάδα (Ελλάδα)

- Hainaut (Βέλγιο)

- Θουριγγία, Βρανδεμβούργο, Ανατολικό Βερολίνο, Σαξονία-Άνχαλτ, Σαξονία, Μύνστερ (Γερμανία)

- Γαλικία, Εστρεμαδούρα, Castilla y Leon, Θέουτα και Μελίγια, Κοινότητα Βαλέντσιας, Αστουρία, Ανδαλουσία, Κανάριες Νήσοι, Murcia (Ισπανία)

- Valenciennes, Avesnes, Douai, Κορσική, Υπερπόντιοι Νομοί (Γαλλία)

- Ulster, Connaught, Leinster (Ιρλανδία)

- Molise, Απουλία, Σικελία, Basilicata, Σαρδηνία, Καλαβρία, Campania (Ιταλία)

- Flevoland (Κάτω Χώρες)

- Burgerland (Αυστρία)

- Βόρεια Πορτογαλία, Alentejo, Algarve, Λισσαβώνα, Vale do Tejo, Κέντρο (Πορτογαλία)

- Islands, Highlands, Merseyside, Βόρεια Ιρλανδία (Ηνωμένο Βασίλειο)

Απάντηση του κ. Van Miert εξ ονόματος της Επιτροπής (18 Φεβρουαρίου 1998)

Σε απάντηση της ερώτησης του Αξιότιμου Μέλους του Κοινοβουλίου παραθέτουμε πίνακα με τα μέχρι στιγμής διαθέσιμα αριθμητικά στοιχεία σχετικά με τις κρατικές ενισχύσεις που έχουν χορηγηθεί στο πλαίσιο των εθνικών καθεστώτων περιφερειακών ενισχύσεων (άρθρο 92, παράγραφος, 3 στοιχείο α) της συνθήκης ΕΚ).

Ετήσιος μέσος όρος (σε εκατ. ECU) για την περίοδο 1992-1994

>TABLE>

Τα στοιχεία που παρατίθενται στον ανωτέρω πίνακα αφορούν το σύνολο των περιφερειακών ενισχύσεων που χορήγησαν τα κράτη μέλη (άρθρο 92, παράγραφος 3,στοιχείο (α) της συνθήκης ΕΚ) στο διάστημα 1992 - 1994. Τα στοιχεία για τα επόμενα έτη δεν είναι μέχρι στιγμής διαθέσιμα. Πληροφορούμε επίσης το Αξιότιμο Μέλος του Κοινοβουλίου ότι η Επιτροπή δεν διαθέτει στοιχεία όσον αφορά την κατανομή κατά περιοχή των ενισχύσεων που χορηγούνται στο πλαίσιο οριζοντίων καθεστώτων,όπως για παράδειγμα για την έρευνα και ανάπτυξη (Ε & Α) ή στις μικρομεσαίες επιχειρήσεις (ΜΜΕ).